godtgørelse for varigt mén
Godtgørelse for varigt mén er en økonomisk kompensation for alvorlige fysiske eller psykiske skader. Hvis man får varige gener i sin dagligdag på grund af et uheld, kan man kræve godtgørelse for varigt mén. Størrelsen af ens mén angives i ménprocent. Det er et lægeligt skøn, der afgør, hvor stort ens mén bliver. Det skal være mindst 5 procent, for at man kan få godtgørelse. Er man fyldt 40 år, bliver godtgørelsen reduceret i forhold til ens alder.